LAOAG CITY – Napilaan ti kaso nga arson ti lalaki nga nangpoor iti bukod da a pagtaengan idiay Brgy Man-anteng, Solsona, Ilocos Norte.
Nabigbig ti suspek a ni Larry Gallegos, adda iti legal nga edad ken residente iti nasao a barangay.
Iti imbestigasyun dagiti kameng ti Bureau of Fire Protection ti nasao nga ili, naammuan nga inranta ni Gallegos nga pooran ti balayda babaen ti pananguramna iti maysa a pungan.
Gapu ti inaramid ti suspek ket nauram ti kagudua ti balay da.
Naammuan a naaramid ni Gallegos nga pinooran ti balayda gapu ti problema iti pamilya nangruna dagiti kakabsat na.
Nairekomendar ti 24,000 a pisos a piyansa ti suspek para ti temporaryo a wayawaya na.
ilo_Latn ilo_Latn ilo_Latn ilo_Latn ilo_Latn ilo_Latn